rejauldu/bengali-wikipedia huggingface dataset:
thumb|right|300px|সেংগে নামগ্যাল দ্বারা নির্মিত লেহ প্রাসাদ সেং-গে-র্নাম-র্গ্যাল () (১৫৭০ - ১৬৪২) লাদাখের নামগ্যাল রাজবংশের বৌদ্ধ ধর্মাবলম্বী রাজা ছিলেন। লাদাখে তিনি সিংহ রাজা নামেও সমাদৃত।   বাসগো বৌদ্ধবিহার নির্মাণ   ১৬১০ খ্রিষ্টাব্দে সেং-গে-র্নাম-র্গ্যালের পিতা 'জাম-দ্ব্যাংস-র্নাম-র্গ্যালের শাসনকালে তিনি বাসগো বৌদ্ধবিহার নির্মাণ করেন। সেই বৌদ্ধবিহারে তিনি একটি ২৪ ফুট উচ্চ মৈত্রেয় মূর্তি ও লাদাখের দ্বিতীয় বৃহত্তম একটি ৩২ ফুট উচ্চ বুদ্ধ মূর্তি নির্মাণ করেন।    লাদাখ শাসন   250px|right|thumb|সেংগে নামগ্যাল ও স্তাগ-ৎসাং-রাস-পা দ্বারা নির্মিত হানলে বৌদ্ধবিহার ১৬১৬ খ্রিষ্টাব্দে সেং-গে-র্নাম-র্গ্যাল লাদাখের সিংহাসনে বসে পশ্চিম তিব্বতের মালভূমির বেশ কিছু অংশ দখলে আনেন। লাদাখের সঙ্গে পূর্বে তিব্বত ও পশ্চিমে কাশ্মীরের ব্যবসা বাণিজ্য বৃদ্ধি পায়।   নির্মাণ   সেং-গে-র্নাম-র্গ্যাল মুসলমানদের দ্বারা ধ্বংসপ্রাপ্ত বিভিন্ন বৌদ্ধ বিহার ও কারুকীর্তিগুলির পুনর্নির্মাণ করে লাদাখের পুরাতন গৌরব ফিরিয়ে আনতে সচেষ্ট হন। তিনি লেহ প্রাসাদ নির্মাণ করে রাজধানী শে থেকে লেহতে সরিয়ে আনেন। ১৬৩০ খ্রিষ্টাব্দে তিনি হেমিস বৌদ্ধবিহার নির্মাণ করেন।  তিব্বতী বৌদ্ধভিক্ষু স্তাগ-ত্শাং-রাস-পা-ঙ্গাগ-দ্বাং-র্গ্যা-ম্ত্শোর সহায়তায় হানলে বৌদ্ধবিহার নির্মাণ করেন ও তার প্রভাবে দ্রুগপা গোষ্ঠীতে অন্তর্ভুক্ত হলে সেং-গের আমল থেকেই লাদাখের নামগ্যাল রাজবংশের প্রত্যক্ষ সহায়তায় লাদাখে হলুদ টুপি গেলুগ বৌদ্ধ ধর্মীয় গোষ্ঠীর প্রভাব বাড়ে। Ladakh: Crossroads of High Asia. Second Edition. (1996), pp. 67-68. Janet Rizvi. Oxford University Press, New Delhi. . এছাড়াও সেংগে স্পিটির টাবো বৌদ্ধবিহারের স্বর্ণ মন্দিরের সংস্কার করেন।   মৃত্যু   ১৬৪২ খ্রিষ্টাব্দে তিব্বতের ঊ-সাং প্রদেশ মঙ্গোলদের অধিকার থেকে মুক্ত করার এক অভিযান থেকে ফিরে এসে হানলেতে তার মৃত্যু হয়। Ladakh: Crossroads of High Asia. Second Edition. (1996), p. 70. Janet Rizvi. Oxford University Press, New Delhi.    তথ্যসূত্র   বিষয়শ্রেণী:১৫৭০-এ জন্ম বিষয়শ্রেণী:১৬৪২-এ মৃত্যু বিষয়শ্রেণী:লাদাখের শাসক
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  Ashiq Shawon (আলাপ) ০৫:০৯, ৯ মে ২০২৩ (ইউটিসি) নাখালপাড়া বায়তুল আতিক জামে মসজিদ   – (অপসারণের প্রস্তাবনা দেখুনলগ দেখুন) () WP:GNG ও WP:NRELORG অনুসারে উল্লেখযোগ্য ধর্মীয় প্রতিষ্ঠান নয়। কোনো ঐতিহাসিক প্রেক্ষাপট নেই বা ঐতিহাসিক/প্রত্নতাত্ত্বিক স্থাপনাও নয়। ~মহীন (আলাপ) ১৬:৪০, ১ মে ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
দেলোয়ার হোসেন (জন্ম ১ জানুয়ারি ১৯৮৫) বাংলাদেশের প্রথম শ্রেণীর এবং এ তালিকার ক্রিকেটার।  ২০০৬/০৭ সালে  রাজশাহী বিভাগের হয়ে ক্রিকেটে অভিষেক হয় তার।   বরিশাল বিভাগের বিপক্ষে প্রথম শ্রেণির ক্রিকেটে প্রথম ইনিংসে ৫১ রান করেন। তিনি ঢাকা বিভাগের বিপক্ষে একদিনের ম্যাচে ৪৬ রানে ৩ উইকেট সংগ্রহ করেন।  তিনি ২০১৭-১৮ ঢাকা প্রিমিয়ার ডিভিশন ক্রিকেট লিগে প্রাইম ব্যাংক ক্রিকেট ক্লাবের যুগ্ম-নেতৃস্থানীয় উইকেটরক্ষক ছিলেন এবং ৮ ম্যাচে ১৭ টি উইকেট নেন।  ২০১৮-১৯ ঢাকা প্রিমিয়ার ডিভিশন ক্রিকেট লিগ টুর্নামেন্টে শেনপুকুর ক্রিকেট ক্লাবের শীর্ষস্থানীয় উইকেট শিকারী হিসেবে তিনি ১০ টি ম্যাচে ১৯ উইকেট নেন।    তথ্যসূত্র   বিষয়শ্রেণী:বাংলাদেশ উত্তরাঞ্চলের ক্রিকেটার বিষয়শ্রেণী:প্রাইম ব্যাংক ক্রিকেট ক্লাবের ক্রিকেটার বিষয়শ্রেণী:প্রাইম দলেশ্বর স্পোর্টিং ক্লাবের ক্রিকেটার বিষয়শ্রেণী:মোহামেডান স্পোর্টিং ক্লাবের ক্রিকেটার বিষয়শ্রেণী:গাজী গ্রুপের ক্রিকেটার বিষয়শ্রেণী:রাজশাহী জেলার ব্যক্তি বিষয়শ্রেণী:রাজশাহী বিভাগের ক্রিকেটার বিষয়শ্রেণী:বাংলাদেশী ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৮৬-এ জন্ম বিষয়শ্রেণী:শাইনপুকুর ক্রিকেট ক্লাবের ক্রিকেটার বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
ইম্পেরিয়াল ব্যাংক বিল্ডিং (ফার্সি: ساختمان بانک شاهی) ইরানের তুপখানে স্কয়ার তেহরানের একটি ঐতিহাসিক ভবন। এটি কাজার যুগে নির্মিত হয়েছে। ইম্পেরিয়াল ব্যাংক অফ পারস্যকে উৎসর্গ করা হয়েছিল, কিন্তু ১৯৭৯ সালে বিপ্লবের পর থেকে এটি তেজারাত ব্যাংকের মালিকানাধীন। এটি ইরানের জাতীয় ঐতিহ্যবাহী স্থানের তালিকায় রয়েছে যার সংখ্যা ৭৪৪০।  এটি তুপখানেহ স্কোয়ারে অবশিষ্ট একমাত্র পুরানো ভবন। অন্য ভবনগুলো ছিল টেলিগ্রাফখানে এবং তেহরানের পৌরসভা ভবন।   তথ্যসূত্র   বিষয়শ্রেণী:ইরানের জাতীয় কাজ বিষয়শ্রেণী:তেহরানের ভবন ও স্থাপনা বিষয়শ্রেণী:কাজার যুগের ভবন বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:ফার্সি ভাষার লেখা থাকা নিবন্ধ
জঁ-ইভ কামু (জন্ম ১৯৫৮) একজন ফরাসি রাষ্ট্রবিজ্ঞানী, যিনি ইউরোপের জাতীয়তাবাদী আন্দোলন বিশেষজ্ঞ।   জীবন এবং কর্মজীবন  ১৯৫৮ সালে একটি ক্যাথলিক এবং গৌলিস্ট পরিবারে জন্মগ্রহণ করেন, কামু একজন পর্যবেক্ষক ইহুদি এবং নিজেকে "সর্বগ্রাসী বাম বিরোধী" অংশ হিসাবে বর্ণনা করেন। তিনি ১৯৮২ সালে সায়েন্সেস পো থেকে সমসাময়িক ইতিহাসে এমএএস অর্জন করেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৫৮-এ জন্ম বিষয়শ্রেণী:২০শ শতাব্দীর ফরাসি ইহুদি বিষয়শ্রেণী:ফরাসি অ-কল্পকাহিনী লেখক বিষয়শ্রেণী:খ্রিস্টধর্ম থেকে ইহুদি ধর্মে ধর্মান্তরিত বিষয়শ্রেণী:ফরাসি রাষ্ট্রবিজ্ঞানী বিষয়শ্রেণী:সাইন্সেস পোয়ের প্রাক্তন শিক্ষার্থী
আল নেজাশি মসজিদ হচ্ছে ইথিওপিয়ার টাইগ্রে অঞ্চলের নেগাশের একটি মসজিদ ।   ইতিহাস  মসজিদটি সপ্তম শতাব্দীতে প্রতিষ্ঠিত হয়।  ২০১৮ সালে, তুর্কি সহযোগিতা ও সমন্বয় সংস্থার তহবিল দিয়ে মসজিদটি সংস্কার করা হয়েছিল। মসজিদ ভবনের চারপাশে আবাসন, দর্শনার্থী কেন্দ্র এবং টয়লেট তৈরি করা হয়েছিল। ২০১৮ সালের সেপ্টেম্বর মাসে সংস্কার সম্পন্ন হয়।    ২০২১ সালে ইথিওপিয়ান ও ইরিত্রিয়ান সরকারী বাহিনী এবং টাইগ্রে পিপলস লিবারেশন ফ্রন্টের মধ্যে সংঘর্ষের সময় মসজিদটি ক্ষতিগ্রস্ত হয়েছিল।   ফলে মসজিদের মিনারটি ধ্বংস হয়ে যায়, এর গম্বুজ আংশিকভাবে ভেঙে পড়ে এবং এর সম্মুখভাগটি ধ্বংসপ্রাপ্ত হয়।  এর পরেই, ইথিওপিয়া সরকার ভবনটি মেরামতের প্রতিশ্রুতি দেয়।   স্থাপত্য  মসজিদ কমপ্লেক্সে এর মূলভবনের পিছনে সমাধি রয়েছে।  এতেইথিওপিয়ায় ইসলামের প্রথম অভিবাসীদের ১৫টি সমাধি রয়েছে।    আরো দেখুন    ইথিওপিয়ায় ইসলাম   তথ্যসূত্র   বিষয়শ্রেণী:ইথিওপিয়ার মসজিদ বিষয়শ্রেণী:৭ম শতাব্দীর মসজিদ বিষয়শ্রেণী:উইকিউপাত্তে স্থানাঙ্ক আছে
ধুম তরুণাস্থি কাছিম বা ধুম কাছিম () (দ্বিপদ নাম: Nilssonia hurum) হচ্ছে কচ্ছপের একটি প্রজাতি।জিয়া উদ্দিন আহমেদ (সম্পা.), বাংলাদেশ উদ্ভিদ ও প্রাণী জ্ঞানকোষ: উভচর প্রাণী ও সরীসৃপ, খণ্ড: ২৫ (ঢাকা: বাংলাদেশ এশিয়াটিক সোসাইটি, ২০০৯), পৃ. ৬৯-৭০।  এটি ভারত, নেপাল, পাকিস্তান এবং বাংলাদেশে পাওয়া যায়।  বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৪৪২।  বাংলাদেশে প্রাপ্তি বাগেরহাট সদর উপজেলার কাড়াপাড়া গ্রামের এক ব্যক্তির পুকুরে ২০২২ সালের এপ্রিলে মাছের জালে একটি ধুম তরুণাস্থি কাছিম ধরা পড়ে। বিষয়টি  বিভাগীয় বন্যপ্রাণী ব্যবস্থাপনা ও প্রকৃতি সংরক্ষণ বিভাগকে জানালে তারা এটি তাদের হেফাজতে নেন।পুকুরে মিললো বিলুপ্তপ্রায় ধুম তরুণাস্থি কচ্ছপ, জাগো নিউজ টুয়েন্টি ফোর ডটকম, ২০ এপ্রিল ২০২২  তথ্যসূত্র  পাঠ  বিষয়শ্রেণী:ভারতের সরীসৃপ বিষয়শ্রেণী:বাংলাদেশের সরীসৃপ বিষয়শ্রেণী:বাংলাদেশের কচ্ছপ বিষয়শ্রেণী:বাংলাদেশের উভচর বিষয়শ্রেণী:ভারতের কচ্ছপ বিষয়শ্রেণী:নেপালের সরীসৃপ বিষয়শ্রেণী:পাকিস্তানের সরীসৃপ বিষয়শ্রেণী:১৮৩১-এ বর্ণিত সরীসৃপ
আশেক আলী খান (১ জুলাই ১৮৯১ - ২ আগস্ট ১৯৭৪) ছিলেন একজন বাঙালি মুসলিম শিক্ষাবিদ। তিনি ময়মনসিংহ জিলা স্কুল, ফরিদপুর জিলা স্কুল, বরিশাল জিলা স্কুলে ও সর্বশেষ ঝালকাঠি সরকারী উচ্চ বিদ্যালয়ে শিক্ষকতা করেন। তিনি চাঁদপুর জেলার প্রথম মুসলিম গ্র্যাজুয়েট ও সেকালের ইংরেজি জানা বাঙালী সাহেব নামেও পরিচিত ছিলেন।  তার জন্মস্থান এলাকায় তার নামে প্রতিষ্ঠিত হয়েছে আশেক আলী খান স্কুল এন্ড কলেজ।    প্রারম্ভিক জীবন  আশেক আলী খান ১৮৯১ সালে চাঁদপুর জেলার কচুয়া উপজেলার গুলবাহার গ্রামে জন্মগ্রহণ করেন। তখন গুলবাহার গ্রামের নাম ছিলো গোয়ালভাওর। তার পিতা আইনউদ্দিন খান ও মাতা আলেকজান বিবি ওরফে টুনি বিবি। আশেকের চার মেয়ে ও চার ছেলে। তার বড় ছেলে মেজবাহ উদ্দিন খান সাবেক সংসদ সদস্য। ২য় সন্তান শিক্ষাবিদ ড. বোরহানউদ্দিন খান জাহাঙ্গীর। ড. বোরহানউদ্দিন খান জাহাঙ্গীর ঢাকা বিশ্ববিদ্যালযয়ের রাষ্ট্রবিজ্ঞান বিভাগের সাবেক অধ্যাপক। ৩য় ছেলে বাংলাদেশ সরকারের প্রাক্তন স্বরাষ্ট্রমন্ত্রী ড. মহিউদ্দীন খান আলমগীর। ড. মহীউদ্দিন খান আলমগীর চাঁদপুর-১ (কচুয়া) আসনে পরপর তিনবার জাতীয় সংসদের সদস্য নির্বাচিত হন। ৪র্থ ছেলে ড.হেলাল উদ্দিন খান শামসুল আরোফীন ঢাকা বিশ্ববিদ্যালযয়ের নৃবিজ্ঞান বিভাগের অধ্যাপক।    শিক্ষা জীবন  ১৯১০ সালে ব্রিটিশ ভারতে সর্বপ্রথম ম্যাট্রিকুলেশন পরীক্ষার প্রচলন হয়। আশেক আলী খান এ প্রচলনের ২য় বছর ১৯১১ সালে ভারতীয় উপমহাদেশে ব্রিটিশ শাসনামলে কলকাতা বিশ্ববিদ্যালয়ের অধীনে বাংলাদেশের চাঁদপুর জেলা শহরে অবস্থিত বাবুরহাট উচ্চ বিদ্যালয় থেকে ম্যাট্রিকুলেশন পাস করেন। তৎকালিন সময়ে ওই বিদ্যালয়ে তার শ্রেণিতে তিনিই ছিলেন একমাত্র মুসলিম। কলকাতা বিশ্ববিদ্যালয়ের অধিনে কুমিল্লা ভিক্টোরিয়া কলেজ থেকে ১৯১৩ সালে ইন্টারমিডিয়েট পাস করেন। পরিবারে অভাব-অনটনের মধ্যে তিনি উচ্চ মাধ্যমিক পাস করার পরপরই ঢাকা কলেজে ইংরেজি বিভাগে অনার্সে ভর্তি হন। কিন্তু শুরু করেও শেষ করতে পারেননি। পড়ায় বিরতি দিয়ে পর পর দুটি স্কুলে শিক্ষকতা করেন। পরে কলকাতায় সিটি কলেজে বিএ ভর্তি হয়ে পড়াশোনা শুরু করে ১৯১৮ সালে কলকাতা বিশ্ববিদ্যালয় থেকে বিএ ডিগ্রি অর্জন করেন। ১৯১৯ সালে বিটি পড়ে প্রথম স্থান অর্জন করেন।    কর্ম জীবন  নিজ গ্রাম গুলবাহারে আশেক আলী খান উচ্চ বিদ্যালয় প্রতিষ্ঠা করেন। ১৯৬৫ সালে এই স্কুল সরকারী অনুমোদন পায়। আশেক আলী ময়মনসিংহ জিলা স্কুল, ফরিদপুর জিলা স্কুল, বরিশাল জিলা স্কুলে ও সর্বশেষ ঝালকাঠি সরকারী উচ্চ বিদ্যালয়ে শিক্ষকতা করেছেন। জন্মস্থান গুলবাহার গ্রামে স্কুলের পাশে ডাকঘর প্রতিষ্ঠা করেন। গ্রামীণ রাস্তাঘাট উন্নয়নে ভূমিকা রাখার পাশাপাশি ধর্মীয় মূল্যবোধ জাগ্রত রাখতে মসজিদ গড়েছেন। হাঁস-মুরগি পালনের জন্য উন্নত পদ্ধতি, কৃষিক্ষেত্রে ভাল ফলনের জন্য বিভিন্ন জৈবসারের ব্যবহার, উন্নতমানের বীজের সরবরাহ, পল্লী বিদ্যুৎ আনয়ন, রাস্তাঘাটের উন্নয়ন, রাস্তার পাশে গাছ রোপণ, মৎস্য চাষে উদ্বুদ্ধকরণ ইত্যাদি কাজেও তার অবদান ছিলো।    মৃত্যু  আশেক আলী খান ২ আগস্ট ১৯৭৪ সালে মৃত্যুবরণ করেন।   তথ্যসূত্র   বিষয়শ্রেণী:চাঁদপুর জেলার ব্যক্তি বিষয়শ্রেণী:১৮৯১-এ জন্ম বিষয়শ্রেণী:১৯৭৪-এ মৃত্যু বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ঢাকা কলেজের প্রাক্তন শিক্ষার্থী বিষয়শ্রেণী:কুমিল্লা ভিক্টোরিয়া সরকারি কলেজের প্রাক্তন শিক্ষার্থী বিষয়শ্রেণী:বরিশাল জিলা স্কুলের শিক্ষক বিষয়শ্রেণী:ময়মনসিংহ জিলা স্কুলের শিক্ষক বিষয়শ্রেণী:ফরিদপুর জিলা স্কুলের শিক্ষক বিষয়শ্রেণী:ঝালকাঠি সরকারি উচ্চ বিদ্যালয়ের শিক্ষক বিষয়শ্রেণী:বাংলাদেশী বিদ্যালয়ের শিক্ষক
নূর আলম জিকু (২৬ অক্টোবর ১৯৩৮–২১ ফেব্রুয়ারি ২০১০) বাংলাদেশের কুষ্টিয়া জেলার রাজনীতিবিদ ও কুষ্টিয়া-৪ আসনের সাবেক সংসদ সদস্য।   জন্ম ও প্রাথমিক জীবন  নূর আলম জিকু ২৬ অক্টোবর ১৯৩৮ সালে তৎকালীন ব্রিটিশ ভারতের বেঙ্গল প্রেসিডেন্সির বর্তমান পশ্চিমবঙ্গের গোলশি থানাধীন হরপিুর গ্রামে জন্মগ্রহণ করেন। ৫ বছর বয়সে তিনি গোলশি হাইস্কুলে শিক্ষা জীবন শুরু করনে।  ৭ জুলাই ১৯৫০ সালে তিনি বোনেরে সাথে তৎকারীন র্পূব পাকস্তিানরে কুষ্টিয়ায় স্থায়ী হন। এর পর কুষ্টিয়ার সিরাজুল হক মুসলমি হাই স্কুলে ভর্তি হয়ে ১৯৫৪ সালে মেট্রিক পাশ করে কুষ্টিয়া সরকারি কলেজে ভর্তি হন। ১৯৫৮ সালে এইচএসসি পরীক্ষায় উর্ত্তীণ হয়ে তিনি রাজশাহী বিশ্ববিদ্যালয়ে র্ভতি হন। ১৯৬২ সালে ঢাকা বিশ্ববিদ্যালয়ে এলএলবিতে ভর্তি হন।  ১ আগস্ট ১৯৬৬ সালে  ঢাকার নবাব পরবিাররের তাহমনিা রোকসানা আলমকে বিয়ে করেন।   রাজনৈতিক জীবন  নূর আলম জিকু নবম শ্রণেীর ছাত্র থাকাকালীন ভাষান্দোলনে সক্রয়িভাবে অংশগ্রহণ করে ২৩ ফব্রেুয়ারী ১৯৫২ সালে গ্রফেতার হয়ে ৯ জুন ১৯৫২ সালে মুক্ত পান। কুষ্টিয়া কলজে ছাত্র সংসদরে ভিপি নির্বাচিত ছিলেন তিনি। ১৯৫৯ - ১৯৬২ মেয়াদে পূর্ব পাকিস্তান ছাত্রলীগের কেন্দ্রীয় কমিটির সিনিয়র সহ সভাপতি ছিলেন। ১৯৬২ সালে হামদিুর রহমান শিক্ষা কমশিনের বিরুদ্ধে আন্দোলন করে আবার কারাবরণ।  ১৯৬২ সালে পাকিস্তানের রাষ্ট্রপতি নির্বাচনে মুহাম্মদ আলী জিন্নাহর বোন ফাতেমা জিন্নাহর পক্ষ নিয়ে খুলনা অঞ্চলে প্রধান সমন্বয়ক হিসেবে দায়িত্ব পালন করেন। ১৯৬২ স্বাধীন বাংলা নিউক্লিয়াসে যোগদান করেন।  ১৯৬৬ সালের ছয়দফা আন্দোলন, ১৯৬৯ সালের গণঅভ্যুত্থান এবং ১৯৭০ সালের পাকিস্তানের জাতীয় নির্বাচনে সক্রিয় অংশগ্রহণক করেন। ১৯৭১ সালে বাংলাদশে লবিারশেন র্ফোসের (বিএলএফ) দক্ষিণ-পশ্চিম রনাঙ্গনের উপঅধনিায়ক হিসেবে মুক্তিযুদ্ধে অবদান রাখেন। বাংলাদেশ স্বাধীনের পর তিনি জাতীয় সমাজতান্ত্রিক দল (জাসদ) গঠনে গুরুত্বপূর্ণ ভূমিকা রাখেন। তিনি ১৯৭৩ সালে জাসদের সাংগঠনিক সম্পাদক ও ১৯৮৭ সালে সভাপতি নির্বাচিত হন। ১৯৮৮ সালের তৃতীয় জাতীয় সংসদ নির্বাচনে তিনি জাতীয় সমাজতান্ত্রিক দলের প্রার্থী হিসেবে কুষ্টিয়া-৪ আসন থেকে সংসদ সদস্য নির্বাচিত হয়ে জাতীয় সংসদে বিরোধীদলীয় চিফ হুইপের দায়িত্ব পালন করেন। ১৯৯১ সালের পঞ্চম জাতীয় নির্বাচনে তিনি জাতীয় সমাজতান্ত্রিক দলের প্রার্থী হিসেবে  কুষ্টিয়া-৪ আসন থেকে পরাজিত হয়েছিলেন। সর্বশেষ ২০০২ সাল থেকে ২০০৯ পর্যন্ত জাতীয় সমাজতান্ত্রিক দল (রব) এর সভাপতি ছিলেন।   মৃত্যু  নূর আলম জিকু ২১ ফেব্রুয়ারি ২০১০ সালে মৃত্যুবরণ করেন।   তথ্যসূত্র   বিষয়শ্রেণী:১৯৩৮-এ জন্ম বিষয়শ্রেণী:২০১০-এ মৃত্যু বিষয়শ্রেণী:কুষ্টিয়া জেলার রাজনীতিবিদ বিষয়শ্রেণী:কুষ্টিয়ার ব্যক্তি বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:জাতীয় সমাজতান্ত্রিক দলের রাজনীতিবিদ বিষয়শ্রেণী:তৃতীয় জাতীয় সংসদ সদস্য বিষয়শ্রেণী:চতুর্থ জাতীয় সংসদ সদস্য
thumb|250px|১৮৩৭ সালে চিত্রকর অ্যারি শেফারের আঁকা ফ্রান্‌ৎস লিস্টের একটি পোট্রেট। ফ্রান্‌ৎস লিস্ট () ফ্রান্‌ৎস রিট্টার ভন লিস্টFranz Liszt was created a Ritter by Emperor Francis Joseph I. in 1859, but never used this title of nobility in public. The title was necessary to marry the Princess Carolyne zu Sayn-Wittgenstein without her losing her privileges, but after the marriage fell through, Liszt transferred the title to his uncle Eduard in 1867. Eduard's son was Franz von Liszt.(২২ অক্টোবর ১৮১১- ৩১ জুলাই ১৮৮৬) ছিলেন ঊনবিংশ শতকের হাঙ্গেরিয়ানWalker, New Grove 2 কম্পোজার, পিয়ানো বাদক, শিক্ষক এবং একজন সংগীতজ্ঞ।  ফ্রান্‌ৎস লিস্ট ঊনবিংশ শতকের শুরুর দিকে একজন পিয়ানো বাদক হিসেবে সমগ্র ইউরোপে জনপ্রিয়তা পান। তার সমসাময়িক সংগীতজ্ঞ ও বোদ্ধাদের মতে তিনি ছিলেন তৎকালীন যুগের সর্বশ্রেষ্ঠ পিয়ানো বাদক। ১৮৪০ সালের দিকে ইউরোপের অনেকেই মনে করতেন যে ফ্রান্‌ৎস লিস্ট হয়তবা পৃথিবীর সর্বকালের সর্বশ্রেষ্ঠ পিয়ানো বাদক। একজন দক্ষ পিয়ানো বাদক ছাড়াও লিস্ট ছিলেন ঊনবিংশ শতকের অন্য তম জনপ্রিয় সুরশ্রষ্টা, পিয়ানো শিক্ষক এবং সংগীতজ্ঞদের পথপ্রদর্শক। রিচার্ড ওয়াগনার, হেক্টর বার্লিয়জ, এডভার্ড গ্রেইগ এবং অ্যালেক্সান্ডার বোরোডিনদের জন্য ফ্রান্‌ৎস লিস্ট ছিলেন অনুকরণীয় আদর্শ।Searle, New Grove, 11:29.  সুরশ্রষ্টা হিসেবে ফ্রান্‌ৎস লিস্ট নয়ডয়েৎসুল শুলের (নিউ জার্মান স্কুলের) একজন অন্যতম আদর্শস্থানীয় ব্যক্তিত্ব। বিংশ শতকের নবীন চিরায়ত সঙ্গীতপ্রেমীদের জন্য তিনি রেখে যান তার অসংখ্য কম্পোজিশন। তিনিই প্রথম সঙ্গীতে বিষয়ভিত্তিক রূপান্তর নিয়ে কাজ শুরু করেন এবং অধিকাংশ সঙ্গীত পিয়ানোতে বাজাবার উপযোগী করে কম্পোজ করেন।Searle, New Grove, 11:28–29.  নোট  তথ্যসূত্র  বহিঃসংযোগ              Printable scores by Franz Liszt  Lina Ramann's classical Liszt biography (in German) at Zeno.org  বিষয়শ্রেণী:১৮১১-এ জন্ম বিষয়শ্রেণী:১৮৮৬-এ মৃত্যু বিষয়শ্রেণী:১৯শ-শতকের হাঙ্গেরিয়ান বিষয়শ্রেণী:হাঙ্গেরিয় নাগরিক বিষয়শ্রেণী:রোমান ক্যাথলিক বিষয়শ্রেণী:পুরুষ পিয়ানোবাদক‎ বিষয়শ্রেণী:ক্ল্যাসিক্যাল মিউজিক বিষয়শ্রেণী:রোমান্টিক সুরকার বিষয়শ্রেণী:বাদ্যযন্ত্রী বিষয়শ্রেণী:সুরকার বিষয়শ্রেণী:পিয়ানোর সুর কম্পোজার বিষয়শ্রেণী:হাঙ্গেরিয় রোমান ক্যাথলিক বিষয়শ্রেণী:পুরুষ অপেরা সুরকার বিষয়শ্রেণী:পুরুষ অর্গানবাদক বিষয়শ্রেণী:১৯শ শতাব্দীর পুরুষ সঙ্গীতজ্ঞ
চাইবাসা  হল ঝাড়খণ্ড রাজ্যের পশ্চিম সিংভূম জেলার একটি পৌর শহর।এই শহরে পশ্চিম সিংভূম জেলার ও কোলহান বিভাগ-এর  সদর দপ্তর অবস্থিত।  ভূগোল উপাত্ত শহরটি সমুদ্র সমতল থেকে  উচুতে অবস্থিত।চাইবাসা   অবস্থিত।এই শহর রাজ্যের রাজধানী রাঁচি থেকে ১৪০ কিমি , চক্রধমপুর থেকে ২৫ কিমি ও জামসেদপুর শহর থেকে ৫৮ কিমি দূরবে অবস্থিত।.Falling Rain Genomics, Inc - Chaibasa জনসংখ্যা  ভারতের জনগননা চাইবাসা শহরের জনসংখ্যা হল ৬৩৪৬৮।এই শহরের মোট পরিবারের সংখ্যা ১০,৫৯৬ টি। শহরে মোট পুরুষের সংখ্যা ৩৩,৬৮৬ এবং মহিলার সংখ্যা ৩৯৯৬২ জন। . চাইবাসা শহরে মোট স্বাক্ষরতার হার ৫৯.৫% যা জাতীয় হার ৭৪.৪ এর কম।১২ শতাং জন সংখ্যার বয়স ০-৬ বছরের মধ্যে।  তথ্যসূত্র  বিষয়শ্রেণী:ঝাড়খণ্ডের শহর ও নগর
পাইন্দু বাংলাদেশের বান্দরবান জেলার অন্তর্গত রুমা উপজেলার একটি ইউনিয়ন।   আয়তন  পাইন্দু ইউনিয়নের আয়তন ৩৩,২৮০ একর (১৩৪.৬৮ বর্গ কিলোমিটার)।   জনসংখ্যার উপাত্ত  ২০২২ সালের পরিসংখ্যান অনুযায়ী ইউনিয়নের জনসংখ্যা ৫,৯৬৮ জন। এর মধ্যে ৩,৮৪২জন বৌদ্ধ, ২,০৫০জন খ্রিস্টান, ৭৪জন মুসলিম, ২জন হিন্দু ।https://bbs.portal.gov.bd/site/page/b432a7e5-8b4d-4dac-a76c-a9be4e85828c   অবস্থান ও সীমানা  রুমা উপজেলার সর্ব-উত্তরে পাইন্দু ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১০ কিলোমিটার। এ ইউনিয়নের দক্ষিণে রুমা সদর ইউনিয়ন, পশ্চিমে রোয়াংছড়ি উপজেলার তারাছা ইউনিয়ন, উত্তরে রোয়াংছড়ি উপজেলার রোয়াংছড়ি সদর ইউনিয়ন এবং পূর্বে রাঙ্গামাটি জেলার বিলাইছড়ি উপজেলার বড়থলি ইউনিয়ন অবস্থিত।   প্রশাসনিক কাঠামো  পাইন্দু ইউনিয়ন রুমা উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম রুমা থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ।  ওয়ার্ডভিত্তিক এ ইউনিয়নের গ্রামগুলো হল: ওয়ার্ড নংসীমানা১নং ওয়ার্ডমংশৈপ্রু পাড়া, গংগা পাড়া, কানান পাড়া, তংমক পাড়া, মুইঅং পাড়া, বাগান পাড়া২নং ওয়ার্ডপাইন্দু হেডম্যান পাড়া, বাগান পাড়া, রোয়াজা পাড়া, থোয়াইবতং পাড়া৩নং ওয়ার্ডচাইন্দা হেডম্যান পাড়া, ক্যলুংঅং পাড়া, পলিতং পাড়া, চাইরাগ্র পাড়া, সেংগুম পাড়া৪নং ওয়ার্ডনিয়াংইয়াং পাড়া, পরোওয়া পাড়া, খামতাং পাড়া, জুরভারং পাড়া৫নং ওয়ার্ডরনিন পাড়া, দেবাছড়া পাড়া, বিল পাড়া, লাইন পাড়া৬নং ওয়ার্ডআরথাহ পাড়া, চাইরাগ্র পাড়া, নতুন পাড়া, উজানী পাড়া, মুননুয়াম পাড়া৭নং ওয়ার্ডমুয়ালপি পাড়া, বাসাতলাং পাড়া, হ্যাপিহিল পাড়া৮নং ওয়ার্ডমুয়ালপি পাড়া, প্রাংসা পাড়া৯নং ওয়ার্ডক্যতাই পাড়া, ছান্দালা পাড়া, এলিম পাড়া, সানাক্র পাড়া   শিক্ষা ব্যবস্থা  ২০১১ সালের আদমশুমারি পাইন্দু ইউনিয়নের সাক্ষরতার হার ২১%। এ ইউনিয়নে ১টি নিম্ন মাধ্যমিক বিদ্যালয় ও ১০টি প্রাথমিক বিদ্যালয় রয়েছে।   শিক্ষা প্রতিষ্ঠান  নিম্ন মাধ্যমিক বিদ্যালয়  কানান আবাসিক মডেল স্কুল  প্রাথমিক বিদ্যালয়  আরথাহপাড়া সরকারি প্রাথমিক বিদ্যালয়  চাইন্দা হেডম্যানপাড়া সরকারি প্রাথমিক বিদ্যালয়  জুবরাংপাড়া সরকারি প্রাথমিক বিদ্যালয়  নিয়াখ্যাংপাড়া সরকারি প্রাথমিক বিদ্যালয়  পাইন্দু হেডম্যানপাড়া সরকারি প্রাথমিক বিদ্যালয়  প্রাংসাপাড়া সরকারি প্রাথমিক বিদ্যালয়  ফিয়াংপিদুংপাড়া সরকারি প্রাথমিক বিদ্যালয়  বাসাতলাং সরকারি প্রাথমিক বিদ্যালয়  মুননুয়ামপাড়া সরকারি প্রাথমিক বিদ্যালয়  মুয়ালপীপাড়া সরকারি প্রাথমিক বিদ্যালয়   যোগাযোগ ব্যবস্থা  পাইন্দু ইউনিয়নে যোগাযোগের প্রধান সড়ক হল রুমা-পাইন্দু সড়ক। প্রধান যোগাযোগ মাধ্যম চাঁদের গাড়ি।   খাল ও নদী  পাইন্দু ইউনিয়নের মধ্য দিয়ে প্রবাহিত হচ্ছে সাঙ্গু নদী। এছাড়া রয়েছে পাইন্দু খাল ও পলি খাল।   দর্শনীয় স্থান  পাইন্দু ইউনিয়নের দর্শনীয় স্থানগুলোর মধ্যে রয়েছে:  টেবিল পাহাড় (ক্রাবুক তং)  লিবুকতং পাহাড়  সেপি পাহাড় (রামাজং তং)  প্রাংসাগ্রী ঝর্ণা  তাইমক পাহাড় (আলাইংমক তং)   জনপ্রতিনিধি   বর্তমান চেয়ারম্যান: উহ্লামং মার্মা   আরও দেখুন   রুমা উপজেলা  রুমা থানা  বান্দরবান জেলা   তথ্যসূত্র    বহিঃসংযোগ   বিষয়শ্রেণী:রুমা উপজেলার ইউনিয়ন
সরলা বসু (১৯০৩-১৯৮৯ খ্রিষ্টাব্দ) বাংলা ভাষার একজন সাহিত্যিক। এঁর পুত্র ছিলেন কবি অরুণাচল বসু। ব্রিটিশ ভারতের যশোর জেলায় (যা বর্তমান বাংলাদেশে অবস্থিত) জন্মের পরে দীর্ঘ ও বর্ণময় জীবনের অধিকারী ছিলেন  সরলা। পরবর্তী জীবনে থেকেছেন কলকাতার বেলেঘাটায় ও যাদবপুরে। এই সময়ে শিক্ষকতার পাশাপাশি করেন লেখালেখিও। কলকাতায় পুত্রের সূত্রে পরিচয় হয় তার বন্ধু, কবি সুকান্ত ভট্টাচার্যর সঙ্গে। তার লেখা ‘পাঁচটি ফাগুনসন্ধ্যা ও একটি কোকিল’ গল্পটি বিশ্বসাহিত্যে স্থান পাওয়ার যোগ্য বলে সুকান্ত উল্লেখ করেছেন; পরে এটি ‘ছটি ফাগুনসন্ধ্যা’ নামে প্রকাশিত হয়েছিল।  দাম্পত্য অন্নদাপ্রসাদ ঘোষ ও গোলাপসুন্দরি দেবীর কনিষ্ঠা কন্যা সরলার বিবাহ হয় মাত্র ন-বছর বয়সে ফরেস্ট অফিসার শ্রীযুক্ত অশ্বিনীকুমার বসুর সঙ্গে। তিন পুত্র এবং দুই কন্যার জনক-জননী ছিলেন তারা।  সাহিত্য কর্ম  তার গল্প প্রথম প্রকাশিত হয় ১৩৩৭ সনে ‘সাম্যবাদী’ পত্রিকায়, নাম ‘সীতার পাতাল প্রবেশ’। ১৩৫০ সনে ‘অরণি’তে প্রকাশিত হয় ‘বারো ডজন দেশলাই’। তার প্রকাশিত চারটি গ্রন্থ হল ছোটদের রূপকথা ‘ঝিলমিল রাজার দেশ’ (কার্তিক, ১৩৬৯), কৈশোর রঙের তুলিকায় আঁকা সুন্দরবনের পটভূমিকায় লেখা একটি অসাধারণ কথাসাহিত্য ‘জল-বনের কাব্য’ (আষাঢ়, ১৩৭২), পুত্র অরুণাচলের সাথে একত্রে লেখা সুকান্ত স্মৃতিকথা ‘কবি-কিশোর সুকান্ত’ (মার্চ, ১৯৬৩) এবং সত্য ও কল্পনায় মেশা গ্রাম বাংলার পটভূমিতে রচিত দীর্ঘ উপন্যাস ‘কত দিনের কত ব্যথা’ (মহালয়া, ১৯৮৪)। এছাড়াও বিভিন্ন পত্রপত্রিকায় তার অনেক গল্পই প্রকাশিত হয়েছে। পশ্চিমবঙ্গ সরকারের তথ্য ও সংস্কৃতি বিভাগ কর্তৃক ১৯৭৬ সালে প্রকাশিত ‘সুকান্ত মূল্যায়ন’ সংকলিত গ্রন্থেও তার লেখা রয়েছে। সুকান্তর চিঠিপত্রে সরলা বসুর সাহিত্য সাধনার বিশেষ উল্লেখ পাওয়া যায়— তার লেখা ‘পাঁচটি ফাগুনসন্ধ্যা ও একটি কোকিল’ গল্পটি বিশ্বসাহিত্যে স্থান পাওয়ার যোগ্য বলে সুকান্ত উল্লেখ করেছেন; পরে এটি ‘ছটি ফাগুনসন্ধ্যা’ নামে প্রকাশিত হয়েছিল।  মৃত্যু জ্যেষ্ঠ পুত্র অরুণাচলের অকাল মৃত্যুর পর (১৯৭৫) তিনি মানসিক ভাবে একেবারে ভেঙে পড়েন। দীর্ঘ অসুস্থতার পরে ১৯৮৯ সালের ২০শে অক্টোবর (৩রা কার্তিক, ১৩৯৬) যাদবপুরের বাড়িতে তিনি শেষ নিশ্বাস ত্যাগ করেন।  তথ্যসূত্র  বিষয়শ্রেণী:১৯০৩-এ জন্ম বিষয়শ্রেণী:পূর্ববঙ্গে জন্ম বিষয়শ্রেণী:১৯৮৯-এ মৃত্যু বিষয়শ্রেণী:যশোর জেলার ব্যক্তি বিষয়শ্রেণী:ভারতীয় সাহিত্যিক বিষয়শ্রেণী:ভারতীয় শিক্ষাবিদ বিষয়শ্রেণী:ভারতীয় লেখিকা বিষয়শ্রেণী:বাঙালি লেখক
পদ্মবিভুষন মারিও মিরান্ডা  (Mario João Carlos do Rosario de Brito Miranda) (২রা মে ১৯২৬- ১১ ডিসেম্বর ২০১১), ছিলেন একজন ভারতীয় কার্টুনিস্ট ও চিত্রকর, যার ক্রিয়া-কর্মের পরিধি ছিলো গোয়া রাজ্যের লউটলিম কে ঘিরে।  মিরান্ডা যুক্ত ছিলেন দ্য টাইমস অব ইন্ডিয়া ও ইকনমিক টাইমস এর মত মুম্বাইয়ের অনেক নামী পত্রিকার সাথে, মূলত ইলাস্ট্রেশনের কাজের জন্য। তিনি তার মৃত্যুর পর ২০১২ খ্রীঃ -তে পদ্মবিভুষণ দ্বারা সম্মানিত হন।   তথ্যসূত্র   বিষয়শ্রেণী:১৯২৬-এ জন্ম বিষয়শ্রেণী:২০১১-এ মৃত্যু বিষয়শ্রেণী:২০শ শতাব্দীর ভারতীয় সাংবাদিক বিষয়শ্রেণী:পর্তুগিজ বংশোদ্ভূত ভারতীয় ব্যক্তি বিষয়শ্রেণী:শিল্পকলায় পদ্মবিভূষণ প্রাপক বিষয়শ্রেণী:সাহিত্য ও শিক্ষায় পদ্মভূষণ প্রাপক বিষয়শ্রেণী:সাহিত্য ও শিক্ষায় পদ্মশ্রী প্রাপক বিষয়শ্রেণী:ভারতীয় রোমান ক্যাথলিক বিষয়শ্রেণী:ভারতীয় পুরুষ সাংবাদিক বিষয়শ্রেণী:২০শ শতাব্দীর ভারতীয় চিত্রশিল্পী
চিপ একটি কম্পিউটার এবং কমিউনিকেশন ম্যাগাজিন যেটি চিপ হোল্ডিং (পূর্বে ভোগেল বার্দা হোল্ডিং গিএমবিএইচ) প্রকাশিত করে। এটি ইউরোপ এবং এশিয়ার কয়েকটি দেশে প্রকাশিত হয়। চিপ ম্যাগাজিনের জার্মান সংস্করণ প্রকাশিত হয় ১৯৭৮ সালের সেপ্টেম্বরে। এটি জার্মানির সবচেয়ে পুরাতন কম্পিউটার ম্যাগাজিন এবং বড় পরিসরে এটি ছাপানো হয়। এটি একটি মাসিক ম্যাগাজিন। ২০০৮ সাল পর্যন্ত ম্যাগাজিনটির প্রায় ৪,১্‌০১৯ কপি বিক্রয় হয়েছে।  জার্মানির বাজারে আরো কিছু প্রযুক্তি সম্পর্কিত ম্যাগাজিন রয়েছে যা চিপের শক্ত প্রতিদ্বন্দী। এদের মধ্যে কম্পিউটার বিল্ড, পিসি-ওয়েল এবং সিটি উল্লেখযোগ্য।   চিপ অনলাইন সংস্করণ  চিপ ব্র্যান্ডের একটি অনলাইন সংস্করণ রয়েছে যেটি সম্পূর্ণ স্বাধীন। এর নাম চিপ অনলাইন। এটি জার্মানির মধ্যে সর্বাধিক বেশি প্রবেশ করা অনলাইন পোর্টাল। এই অনলাইন সংস্করণে সফটওয়্যার, হার্ডওয়্যার টেস্ট করার পাশাপাশি দামও দেখা যায়। এছাড়া রয়েছে ডাউনলোডের সুযোগ এবং সাম্প্রদায়িক বিভাগ। , আলেক্সা র‍্যাংকিং-এ জার্মানির প্রথম ৩০ টি ওয়েরসাইটের মধ্যে এটি একটি। চিপ অনলাইন চিপ ডিজিটাল গিএমবিএইচ দ্বারা পরিচালিত হয়।   ম্যাগাজিন  বর্তমানে নিমোক্তভাবে ম্যাগাজিনটি প্রকাশিত হয়ঃ   চিপ প্রিমিয়াম (প্রিমিয়াম (৩ টি ডিভিডি) অথবা ১টি ডিভিডি  চিপ ফোটো  ভিডিও ডিজিটাল মিট ডিভিডি  চিপ টেস্ট এন্ড কাউফ  চিপ লিনাক্স   পরিসংখ্যান   মাসিক সাময়িকী বিক্রয়    গ্রাহক    তথ্যসূত্র    বাইরের সংযোগ    Chip.de  download.chip.eu/en   বিষয়শ্রেণী:জার্মানীতে ১৯৭৮ সালের প্রতিষ্ঠাসমূহ বিষয়শ্রেণী:জার্মান কম্পিউটার ম্যাগাজিন বিষয়শ্রেণী:বহুভাষিক ম্যাগাজিন
বারযাখ হল একটি আরবি শব্দ, যার ব্যুৎপত্তিগত অর্থ হল বাধা, প্রতিবন্ধক, বিচ্ছেদ, দেয়াল| ইসলামী পরিভাষায়, বারযাখ হল মৃত্যু পরবর্তী কবরের রুহানী বা আত্বিক জীবন, যেখানে ব্যক্তি তার জীবনের কর্মফল প্রাথমিকভাবে ভোগ করে এবং কেয়ামত বা শেষ বিচারের দিন না আসা পর্যন্ত এভাবে তা চলমান থাকে|  কুরআন ও হাদীস হতে বর্ণনা 23-100 : لعلي أعمل صالحا فيما تركت ۚ كلا ۚ إنها كلمة هو قائلها ۖ ومن ورائهم برزخ إلى يوم يبعثون  23-100 : ‘যাহাতে আমি সৎকর্ম করিতে পারি যাহা আমি পূর্বে করি নাই।’ না, ইহা হইবার নয়। ইহা তো উহার একটি উক্তি মাত্র। উহাদের সম্মুখে বারযাখ থাকিবে উত্থান দিবস পর্যন্ত।  25-53 : ۞ وهو الذي مرج البحرين هذا عذب فرات وهذا ملح أجاج وجعل بينهما برزخا وحجرا محجورا  25-53 : তিনিই দুই দরিয়াকে মিলিতভাবে প্রবাহিত করিয়াছেন, একটি মিষ্ট, সুপেয় এবং অপরটি লোনা, খর ; উভয়ের মধ্যে রাখিয়া দিয়াছেন এক অন্তরায়, এক অনতিক্রম্য ব্যবধান।  দেহ থেকে আত্মার বিচ্ছেদের বিশেষত্ব  তথ্যসূত্র  বিষয়শ্রেণী:ইসলামি সৃষ্টিতত্ত্ব বিষয়শ্রেণী:ইসলামি পরকালবিদ্যা বিষয়শ্রেণী:পরকাল বিষয়শ্রেণী:আরবি ভাষার লেখা থাকা নিবন্ধ বিষয়শ্রেণী:পরলৌকিক স্থান বিষয়শ্রেণী:ইসলামি পরিভাষা